ডিহর, বাঁকুড়া

ডিহর পশ্চিমবঙ্গের বাঁকুড়া জেলার বিষ্ণুপুর মহকুমার অন্তঃপাতী একটি শহর। এই শহর বিষ্ণুপুর শহর থেকে ৮ কিলোমিটার (৫ মাইল) উত্তরে ধারাপাট গ্রামের নিকট অবস্থিত।

 ইতিহাস 
ডিহরে বাংলার অন্যতম প্রাগৈতিহাসিক প্রত্নস্থলটি আবিষ্কৃত হয়েছে। প্রায় ১২০০-১০০০ খ্রিষ্টপূর্বাব্দে ক্যালকোলিথিক জনগোষ্ঠী এইখানে দ্বারকেশ্বরের উত্তর তীরে বসতি স্থাপন করে। খ্রিষ্টীয় চতুর্দশ শতাব্দীতে ডিহর শৈবধর্মের একটি কেন্দ্রে পরিণত হয়।

মন্দির 
শরেশ্বর বা শৈলেশ্বর শিবমন্দির ডিহর গ্রামের একটি উল্লেখযোগ্য পর্যটন আকর্ষণ। মল্লরাজ পৃথ্বীমল্ল ১৩৪৬ সালে এই মন্দির নির্মাণ করেন। লাল ইঁটের এই মন্দিরে অপূর্ব সুন্দর ফুল ও মানবমূর্তি খোদিত আছে। কয়েকটি দেবমূর্তির মুখ ধ্বংস হয়ে গেছে। শিবরাত্রির দিন এখানে প্রচুর ভক্ত সমাগম হয়।

 তথ্যসূত্র 

বিষয়শ্রেণী:বাঁকুড়া জেলার প্রত্নস্থল
বিষয়শ্রেণী:ভারতের প্রাক্তন জনবহুল স্থান
বিষয়শ্রেণী:পশ্চিমবঙ্গের প্রত্নতাত্ত্বিক স্থান
বিষয়শ্রেণী:বাঁকুড়া জেলার দর্শনীয় স্থান